ශ්‍රී ලංකාවේ අවතැන් වූ ජනතාව වෙනුවෙන් රජය කටයුතු කරන ආකාරය පැසසුමට ලක් කර ඇති මහ ලේකම්වරයා පසුගිය මැතිවරණවලදී ජනාධිපතිතුමා ලත් ජයග්‍රහණයන්ට සුබ පතා තිබේ.ශ්‍රී ලංකාවට බලගතු පාර්ලිමේන්තු බලයක් ලැබී තිබෙන අතර එය දේශපාලන ප්‍රතිසංධාන සඳහා විශාල පිටු බලයක් බවත් පාර්ලිමේන්තුවේ තුනෙන් දෙකක බලයක් ලෝක නායකයකුට ලැබෙන්නේ කලාතුරකින් බවත් මහ ලේකම්වරයා විශේෂයෙන් සඳහන් කර තිබේ.ශ්‍රී ලංකාවත් එක්සත් ජාතීන්ගේ සංවිධානයත් අතර දීර්ඝ කාලීන සබඳතා පිළිබඳව මෙහිදී සාකච්ඡා කෙරුණු අතර 2000 වසරේ සිට මේ දක්වා සාකච්ඡාවට හා ක්‍රියාවට නැංවෙන සහශ්‍ර සංවර්ධන අරමුණු කෙරෙහි ද මෙහි දී අවධානය යොමු විය.ශ්‍රී ලංකාව සහශ්‍ර සංවර්ධන අරමුණු සපුරාලීම සඳහා සියලු සංවර්ධන සැලැසුම් නිර්මාණය කර ඇති බව ජනාධිපතිවරයා මෙහි දී පෙන්වා දුන්නේ ය.